open-index/open-wikipedia-markdown huggingface dataset:
Golfo

O termo **golfo** pode referirse a:
*Un golfo, unha parte do mar de grande extensión, pechada por puntas ou cabos de terra.
*Unha baía, unha ampla entrada do mar na terra entre dous cabos máis estreitos que pechan a súa saída, en xeral de menor extensión que o anterior.
*A Laminaria digitata, alga do grupo das algas pardas, da familia das laminariáceas. Tamén coñecida como canouco;
*O argazo bravo, tamén se coñece como golfo en parte da costa galega.
*Nome comercial do wakame
Sandinismo

miniatura|dereita|Sandino, inspirador do sandinismo.
O **sandinismo** é unha corrente política nicaraguana pertencente ao espectro ideolóxico da esquerda, con tendencia socialdemócrata e nacionalista que promove a integración da rexión latinoamericana. Está baseada no ideario de Augusto Nicolás Calderón Sandino, o denominado Xeneral de Homes Libres, de quen toma o nome. Aos partidarios e simpatizantes desta corrente denomínaselles sandinistas.

## Véxase tamén 
### Ligazóns externas 
* La Voz del Sandinismo
Pilar Prades

**Pilar Prades Santamaría**, nada en Begís en 1928 e finada en Valencia o 19 de maio de 1959, foi a derradeira muller vítima da pena de morte en España.

## Traxectoria 
Pilar Prades naceu nunha familia de clase obreira de Begís, no País Valenciano. Aos doce anos trasládase a Valencia para servir de criada. Analfabeta e cun carácter introvertido, cambia varias veces de casa até que en 1954 entra a traballar para o matrimonio de Enric Vilanova e Adela Pascual, que rexentan unha carnizaría na rúa Sagunt de Valencia. Pilar traballa na casa e mesmo atende o mostrador da carnizaría cando se acumulan os clientes. O 19 de marzo, Adela adoece do que nun principio é diagnosticado como unha gripe, e morre. Logo da morte, Enric despide a Pilar, pecha o negocio e marcha de València.

Pilar entra daquela a traballar no domicilio do médico militar Manuel Berenguer e a súa esposa, María del Carmen Cid, recomendada por Aurelia Sanz Hernanz, a cociñeira. Aurelia logo enferma. O doutor Berenguer alármase e ingresa a Aurelia no hospital, onde parece experimentar unha certa mellora. Cando a súa dona presenta os mesmos síntomas, consulta outros especialistas e realizan unha proba diagnóstica para confirmar a presenza de veleno. Sospeitando de Pilar, ponse en contacto con Enric Vilanova. Despois diso, presenta unha denuncia contra Pilar e é exhumado o cadáver de Adela, no que encontran restos de arsénico.

Foi un pote de mataformigas a base de arsénico, encontrado entre as súas pertenzas, o que fixo sospeitar de Pilar Prades como suposta autora do crime, que, malia o consello do seu avogado, declarouse inocente. Foi condenada a morte sen probas, xa que só se autoinculpou logo de trinta e seis horas de tortura e de illamento en mans da Garda Civil, sen comer nin durmir. A súa sentenza foi ratificada polo Tribunal Supremo español.

## A execución 
A execución, polo método do garrote vil, estaba prevista para as seis da mañá do 19 de maio de 1959, pero efectuouse máis de dúas horas despois, á espera dun indulto que non chegou. O verdugo designado para levala a termo, despois de saber que a condenada era unha muller, negouse a matala. Os gardas drogárono e levárono pola forza ao patíbulo.

## Cultura popular 
En 1985, Televisión Española rodou unha serie chamada *La huella del crimen*, un de cuxos episodios estivo dedicado ao caso de Pilar, que foi interpretada pola actriz Terele Pávez. José Prades, o irmán de Pilar, demandou a TVE e ao guionista por lesións ao honor, demanda que foi desestimada polo Tribunal Supremo español.

A anécdota do verdugo levado ao patíbulo pola forza inspirou a película *El verdugo*, do director Luis García Berlanga.

No documental español *Queridísimos verdugos*, do director Basilio Martín Patiño, o verdugo que matou a Pilar Prades é preguntado sobre a execución.

Na Arxentina, a vida de Pilar Prades inspirou o serial radiofónico "La galleguita de la cara sucia", cun grande éxito de audiencia.

## Notas
Guerra civil somalí

miniatura|dereita

A **guerra civil de Somalia** é un conflito armado en Somalia que se iniciou en 1986. O conflito causou desestabilización e inestabilidade ao longo do país, coa actual fase do conflito sendo testemuña de como o goberno somalí perde control substancial do estado diante sas forzas rebeldes. Desde 2006 a 2009, a Forza de Defensa Nacional de Etiopía foi involucrada no conflito. O goberno somalí declarou estado de emerxencia en xuño de 2009, solicitando apoio internacional de maneira inmediata, e a intervención militar de estados veciños de África Oriental.

## Véxase tamén 
### Ligazóns externas 
* Somalia in crisis collection of articles on the BBC
Cornelius Colbert

**Cornelius Colbert** ou **Conchur Ó Colbaird** en irlandés (tamén coñecido como Conn Colbert), nado en Castlemahon (Condado de Limerick) o 19 de outubro de 1888 e finado na prisión de Kilmainham (Dublín) o 8 de maio de 1916, foi un rebelde irlandés e un dos fundadores do Fianna Éireann. Pola súa implicación no Alzamento de Pascua de 1916 foi fusilado na prisión de Kilmainham

## Traxectoria 
Colbert naceu na localidade de Moanleana, en Castlemahon (Condado de Limerick), sendo o cuarto fillo máis novo dun total de trece irmáns. A familia trasladouse á vila de Athea (Condado de Limerick) cando tiña tres anos. Cando tiña dezaseis anos abandonou Athea e foi vivir coa súa irmá Catherne a Ranelagh (Condado de Dublín). Continuou a súa educación nunha escola dos Irmáns Cristiáns en North Richmond street. Colbert traballou nas oficina de Kennedy's Bakery en Dublín. 
Colbert era profundamente católico e se abstiña de fumar, beber ou xurar.

## Fianna Éireann 
Conn converteuse en instrutor en St. Enda's School, fundada por Pádraig Pearse, como membro da Fianna Éireann. En 1913 foi o membro mais novo dos Voluntarios Irlandeses. Cando a orde de renderse foi enviada, asumiu a comandancia da súa unidade para salvar a vida do seu oficial superior, que era un home casado.

Colbert foi executado por un pelotón de fusilamento a mañá do 8 de maio de 1916.

## Legado 
* A *Colbert Railway Station* de Limerick recibe o seu nome no seu honor.
* A *Con Colbert Road* de Dublín recibe o seu nome no seu honor.
* Fianna Fáil Cumann na Universidade de Limerick recibe o seu nome no seu honor.
* A *Colbert Street* de Athea (Condado de Limerick) recibe o nome no seu honor.

## Notas 
## Véxase tamén 
### Ligazóns externas 
* Tumba de Cornelius Colbert
Eragon (filme)

***Eragon*** é un filme fantástico dirixido por Stefen Fangmeier que se estreou no 2006. Baséase na novela *Eragon* de Christopher Paolini.

## Sinopse 
Eragon era un campesiño de 17 anos que vive nunha aldea chamada Carvahal no mundo ficticio e máxico de Alagaësia onde lendas indican que habitaban dragóns e outras criaturas. Mentres estaba cazando, Eragon atopa unha gran xema azul, da cal nace un dragón azul chamado Saphira. Eragon decide quedar con Saphira en segredo, pero un par de criaturas máxicas, os Ra'zac, son enviadas por Galbatorix, o rei de Alagaesia, para atopar a Eragon e ó dragón. Isto fai que Eragon teña que fuxir da súa casa con Saphira. Cando regresa descobre que o seu tío Garrow fora asasinado polos Ra'zac, polo que inicia a súa viaxe para vingalo. Acompañado por un contador de contos sabio chamado Brom, Eragon e Saphira toman o mando dos lendarios xinetes de Dragón. Eragon aprende maxia, a pelexar con espadas e a montar dragóns para cumprir a lenda dos xinetes de Dragón e o seu destino, así como para axudar ós vardenos a derrocar o Imperio e ó seu rei tirano, Galbatorix. Detrás de todo isto, está Durza, un sombra, un feiticeiro posuído por un espírito endiañado.

## Personaxes 
* Edward Speleers como Eragon
* Jeremy Irons como Brom
* Sienna Guillory como Arya
* Robert Carlyle como Durza
* John Malkovich como Galbatorix
* Garrett Hedlund como Murtagh
* Alun Armstrong como Garrow
* Chris Egan como Roran
* Gary Lewis como Hrothgar
* Djimon Hounsou como Ajihad
* Rachel Weisz como a voz de Saphira
* Richard Rifkin como Horst
* Steven Spiers como Sloan
* Joss Stone como Angela
* Caroline Chikezie como Nasuada

## Notas 
## Véxase tamén 
### Ligazóns externas 
* Ficha en Filmaffinity 
* Web Oficial 
* Ficha na IMDb
Irlanda Nova

miniatura|150px|Thomas Davis, líder de Irlanda Nova.
**Irlanda Nova** (en gaélico irlandés *Éire Óg*, en inglés *Young Ireland*) foi un movemento social, cultural e político do nacionalismo irlandés de mediados do século XIX que liderou a fracasada Rebelión de Irlanda Nova de 1848.

## Características
Liderada por Thomas Davis e operativa entre 1839 e 1849 propiciou mudanzas importantes no nacionalismo irlandés e exerceu unha notable influencia nas posteriores xeracións de nacionalistas. Moitos dos seus integrantes foron xulgados por sedición e sentenciados a desterro penal á Terra de Van Diemen, hoxe coñecida como Tasmania.

## Véxase tamén
### Ligazóns externas
*Irlanda Nova e a Rebelión de 1848 da ''Encyclopedia of 1848 Revolutions
Garda Síochána

200px|miniatura|dereita|Automóbil da Garda Síochána
A **Garda Síochána na hÉireann** (do irlandés *Gardians da Paz de Irlanda*), máis comunmente coñecida como Garda Síochána ou simplemente **Garda** ou **Gadaí**, é a forza de policía da República de Irlanda. A forza está encabezada pola *Comisión da Garda* designada polo goberno irlandés. O seu cuartel xeral está situado no Parque Fénix de Dublín.

## Historia 
En febreiro de 1922 o goberno provisional de Irlanda do Sur instituíu a *Garda Cívica* para substituír a policía inglesa formada pola Royal Irish Constabulary.

A Acta do 8 de outubro de 1923 (Garda Síochána Act), do goberno do Estado Libre de Irlanda, transformou a Garda Cívica na actual Garda Siochána.

En 1925, a *Policía Metropolitana de Dublín*, creada en 1836, foi incorporada á Garda actual, transformándoa na única forza policial do país, coa excepción da policía militar, a policía para as forzas armadas.

## Organización 
miniatura|dereita|200px|Motociclista
A Garda Siochána está dirixida polo Comisario da Garda, axudado por dous vicecomisarios encargados, respectivamente, da *Dirección de Estratexia e Recursos* e da *Dirección de Operacións*, esta última está destinada directamente ao combate directo contra os criminais.

Existen dez comisarios adxuntos, seis con atribucións delimitadas por rexións e catro con responsabilidades de ámbito nacional. O director de finanzas non pertence ao cadro policial, máis recibe o cargo de comisario adxunto.

Irlanda está dividida en seis *rexións policiais*, cada unha delas dirixida por un comisario adxunto: Dublín, rexión metropolitana e Leste, Oeste, Norte, Sur e Suroeste.

As divisións policiais, un total de vinte e cinco, están dirixidas polos superintendentes xefes. Estas divisións están subdivididas en distritos ou *delegacións*, dirixidas por superintendentes, auxiliados por inspectores. Subordinados ás delegacións están os *subdistritos*, dirixidos por sarxentos. O efectivo está constituído por axentes, chamados gardas.

Tamén son admitidos funcionarios non policiais para levar a cabo as máis diversas funcións administrativas, como contadores, motoristas, técnicos de informática, fotógrafos etc. A área da saúde é de responsabilidade do “Médico Xefe” (CMO – Chief Medical Officer) .

## Notas 
## Véxase tamén
### Ligazóns externas
* Sitio web oficial da An Garda Síochána
Theoretical Girls

**Theoretical Girls** foi unha banda de no wave de Nova York formada por Glenn Branca e Jeff Lohn, activa dende 1977 ata 1981.

## Historia 
Theoretical Girls realizou só ao redor de 20 concertos (tres deles tiveron lugar en París). Editou un sinxelo que gañou certa atención en Inglaterra, onde vendeu varios miles de copias, pero a banda nunca asinou cun selo discográfico.

Theoretical Girls estivo entre as bandas máis enigmáticas dos grupos de no wave de Nova York de finais dos anos 70, que non foi famosa pola súa música ao editar un único sinxelo na súa breve existencia, senón por lanzar a carreira de dous dos músicos experimentais máis coñecidos da cidade, o compositor Glenn Branca e o produtor Wharton Tiers. O grupo tamén contaba coa teclista Margaret DeWys e o vocalista/guitarrista Jeffrey Lohn, un compositor de formación clásica que, ao igual que Branca e moitos outros da escena no wave scene, non estivo interesado en traballar na música popular ata a irrupción do punk rock. O son do grupo compartía a estética doutras bandas de no wave precedentes de Manhattan nese tempo, como Contortions e DNA. O son da banda, ás veces divertido e agresivo, amosa influencias de compositores minimalistas estadounidense, e os seus temas van dende pezas dispersas ata ritmos estrepitosos, cun son abrasivo de art-punk noise, lembrando aos Sonic Youth de principios dos 80.

Dúas gravacións posteriores á súa disolución apareceron en anos recentes, axudando a preservar o legado da banda. A primeira foi editada por Atavistic en 1997, e consiste en todos os temas compostos por Glenn Branca, includída a cara-b do seu único sinxelo, "You Got Me". A cara-a, "U.S. Millie," aparece nunha noca colección de cancións de Theoretical Girls compostas por Lohn. Este recomplatorio debe a súa existencia a propietario de Acute Records Daniel Selzer, que pasou varios anos colaborando con Lohn para xuntar as cancións, traballando con cintas de mala calidade dos ensaios e gravacións ao vivo.

## Discografía 
* "You Got Me" (Branca)/"U.S. Millie" (Lohn) sinxelo de 7" (Theoretical Records, 1978)
* ''Branca: The Static & Theoretical Girls: Songs '77-'79* (Atavistic Records, 1996)
* *Theoretical Girls: Theoretical Record'' (Acute Records, 2002)
A milla verde

***A milla verde*** (en ) é un filme estadounidense dirixido por Frank Darabont que se estreou en 1999. Está baseada na novela *The Green Mile* de Stephen King escrita en 1996. O filme está contado en modo de flashback e está protagonizado por Tom Hanks, que interpreta a Paul Edgecomb, e por Michael Clarke Duncan como John Coffey. A historia trata sobre a vida de Paul como funcionario de prisións no corredor da morte durante a Gran Depresión nos Estados Unidos, e os eventos sobrenaturais dos que é testemuña. O filme foi nomeado a catro Premios Óscar: mellor actor secundario para Michael Clarke Duncan, mellor filme, mellor son e mellor guión adaptado.

Estreouse en galego o 10 de maio de 2021 na TVG. O director de dobraxe foi Xerardo Couto.

## Sinopse 
Nun lugar do sur dos Estados Unidos, en plena Depresión, Paul Edgecomb é un funcionario de prisións encargado de vixiar a Milla Verde, un corredor que separa as celas dos presos condenados á cadeira eléctrica. John Coffey, un xigantesco afroamericano acusado de asasinar brutalmente a dúas irmás de nove anos está agardando a súa inminente execución. Tras unha personalidade inxenua e infantil, Coffey agocha un prodixioso don sobrenatural. Cando se presenta a ocasión de poñelo en práctica, Edgecomb aprenderá que os milagres existen, mesmo nos lugares máis insospeitados.

## Personaxes 
* Tom Hanks como Paul Edgecomb
:Voz da dobraxe galega de Andrés Bellas.
* Michael Clarke Duncan como John Coffey
:Voz da dobraxe galega de Xosé María López Baño.
* Bonnie Hunt como Jan Edgecomb
:Voz da dobraxe galega de Isabel Vallejo.
* David Morse como Brutus "Brutal" Howell
* Doug Hutchison como Percy Wetmore
:Voz da dobraxe galega de Óscar Fernández.
* Sam Rockwell como "Wild Bill" Wharton
:Voz da dobraxe galega de Nacho Castaño.
* Michael Jeter como Eduard "Del" Delacroix
:Voz da dobraxe galega de Xerardo Couto.
* James Cromwell como Garda Moores
:Voz da dobraxe galega de Antonio Mourelos.
* Patricia Clarkson como Melinda Moores
:Voz da dobraxe galega de Bea García
* Barry Pepper como Dean Stanton
:Voz da dobraxe galega de Gaspar Somoza
* Graham Greene como Arlen Bitterbuck
:Voz da dobraxe galega de Antón Rubal.
* Jeffrey DeMunn como Harry Terwilliger
:Voz da dobraxe galega de Monti Castiñeiras.
* Harry Dean Stanton como Toot-Toot
:Voz da dobraxe galega de Tacho González.
* Bill McKinney como Jack Van Hay
:Voz da dobraxe galega de Miguel Pernas.
* Dabbs Greer como Vello Paul Edgecomb
:Voz da dobraxe galega de Miguel Varela
* Gary Sinise como Burt Hammersmith
:Voz da dobraxe galega de Raúl Dans.
* William Sadler como Klaus Detterick

## Galardóns e nomeamentos 
* 1999: 4 Nomeamentos ó Óscar: Mellor actor secundario, guión adaptado, son, película.
* 1999: Nomeada ó Globo de Ouro: Mellor actor secundario (Michael Clarke Duncan).

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Rebelión de Irlanda Nova de 1848

miniatura|250px|A casa dos McCormick.
A **Rebelión de Irlanda Nova de 1848**, tamén chamada **Rebelión da Fame** ou **Batalla de Ballingarry**, foi un errado levantamento nacionalista irlandés liderado polo movemento Irlanda Nova.

## Características
Tivo lugar o 29 de xullo de 1848 en Ballingarry, no Condado de Tipperary. Tras varios días de revoltas e protestas, os rebeldes perseguiron unha unidade da Royal Irish Constabulary ata que estes tomaron unha casa (a granxa de McCormick, declarada en 2004 Monumento Nacional), iniciándose un tiroteo de varias horas que culminou coa fuxida dos sublevados tras a chegada de inxentes reforzos policiais.

A maioría dos líderes da revolta foron desterrados á Terra de Van Diemen, hoxe Tasmania. Porén, o levantamento serviu de inspiración a outras sublevacións posteriores contra os británicos.

## Véxase tamén
### Ligazóns externas
* Sitio web da Granxa dos McCormick, *The Farmine Warhouse 1848*
Karra Elejalde

[miniatura|Karra Elejalde (o primeiro pola dereita) na presentación da película [A esmorga (filme de 2014)|A esmorga.]]
**Carlos Elejalde Garai**, coñecido como **Karra Elejalde**, nado en Vitoria en 1960 é un actor, director de cinema e guionista vasco.

## Traxectoria 
Viviu ata os 14 anos en Leintz-Gatzaga (Guipúscoa). Empezou a estudar para ser electricista e durante a súa etapa de formación profesional cursou estudos dramáticos e de interpretación no Campus Molinuevo (Vitoria). Tamén cursou estudos de pintura e escultura en Mendizabala de Vitoria. A súa traxectoria polifacética abrangue proxectos como a fundación de grupos de teatro ou escribir letras de cancións para conxuntos de rock vasco como Hertzainak ou Korroskada.
## Notas 
## Véxase tamén
María Barranco

**María de los Remedios Barranco García**, coñecida como **María Barranco**, nada en Málaga o 11 de xuño de 1961, é unha actriz española, gañadora de dous Premios Goya á mellor interpretación feminina de repartición.
Mónica Molina

**Mónica Molina Tejedor**, nada en Madrid o 24 de xaneiro de 1968, é unha cantante melódica e actriz española pertencente a unha coñecida saga de artistas, os Molina. Comparte o seu labor musical co seu irmán máis novo, Noel Molina, autor de gran parte do seu repertorio e coprodutor dos seus traballos.

## Véxase tamén 
### Ligazóns externas 
* *Miguel y Mónica Molina*, reportaxe en *El País* (13/05/87)
Gustavo Salmerón

**Gustavo Salmerón**, nado en Madrid o 27 de agosto de 1970, é un actor e director de cinema, teatro e televisión español. Estudou Arte Dramática en Madrid con Cristina Rota e con Mariano Barroso. Protagonizou varias películas españolas, algunhas de grande éxito como *Mensaka*. Foi parella sentimental da tamén actriz Elena Anaya.

## Filmografía 
## Véxase tamén 
### Ligazóns externas 
* Ficha en Imdb
Elena Anaya

**Elena Anaya**, nada en Palencia o 17 de xullo de 1975, é unha actriz española de proxección internacional.

## Filmografía 
## Premios 
* Premio Goya á mellor interpretación feminina protagonista (2011) por *La piel que habito*.

## Véxase tamén 
### Ligazóns externas 
* Ficha en IMDb
Manuel Gómez Cagiao

**Manuel Gómez Cagiao**, nado o 23 de decembro de 1978 en Betanzos, é un ex xogador profesional galego de baloncesto. Xogaba na posición de pivote cunha alzada de 2,03 metros. Foi internacional coa selección galega, coa que xogou tres encontros.

## Traxectoria 
### Clubs 
*  A Coruña (EBA / LEB, 1996−1999)
*  Unicaja Málaga (EBA / ACB, 1999−2001)
*  Lucentum Alicante (LEB / ACB, 2001−2004)
*  Polaris World Murcia (LEB, 2004−2005)
*  Fórum Valladolid (ACB, 2005−2006)
*  Los Barrios (LEB, 2006−2007)
*  Autocid Ford Burgos (LEB, 2007−2011)
*  Breogán (LEB, 2011−2014)

## Véxase tamén 
### Ligazóns externas 
* Ficha en acb.com
* Ficha en feb.es
Manuel Gómez

O nome de **Manuel Gómez** pode referirse a:

***Manuel Gómez Pedraza**, militar e político mexicano, presidente do seu país (1789 - 1851);
***Manuel Gómez Lorenzo**, mestre galego (1845 - 1923);
***Manuel Gómez Cordido**, mestre e xornalista galego (1853 - 1944);

***Manuel Gómez de la Maza y Jiménez**, botánico cubano (1867 - 1916);
***Manuel Gómez-Moreno**, arqueólogo e historiador andaluz (1870 - 1970);

***Manuel Gómez Román**, arquitecto galego (1875 - 1964);
***Manuel Gómez González**, sacerdote galego (1877 - 1924);
***Manuel Gómez Contioso**, relixioso andaluz (1877 - 1936);
***Manuel Gómez Morín**, político mexicano (1897 – 1972);
***Manuel Gómez del Valle**, xornalista, poeta e profesor galego (1906 - 1936);
***Manuel Gómez Acebo y de Igartua**, diplomático español (1921/1922 - 2009);
***Manuel Gómez-Acebo Rodríguez-Spiteri**, diplomático español e fillo do anterior (n. 1956);
***Manuel Gómez-Franqueira Álvarez**, empresario galego (n. 1947);
***Manuel Gómez Pereira**, director de cine e guionista español (n. 1953);
***Manuel Gómez Cagiao**, xogador de baloncesto galego (n. 1978);
***Manuel Gómez Rodríguez**, enxeñeiro galego (n. 1983).

## Véxase tamén 
***Manuel Rey Gómez**, sindicalista galego (1904 - 1936);
***Manuel Fabeiro Gómez**, historiador e escritor galego (1916 - 1992);
***Manuel Belón Gómez**, político galego (n. 1931);
***Manuel Montero Gómez**, médico e político galego (1933 - 2006);
***José Manuel Fernández Gómez**, político galego (n. 1953).
Flora Veiga

**Flora Veiga Aldariz**, nada en Lugo o 8 de xaneiro de 1938, foi unha mestra e política galega, unha das tres primeiras mulleres en sentar no Parlamento de Galicia (1981-1983).

## Traxectoria 
Mestra de profesión, tivo entre os seus destinos Vilalba. Logo pasou a ser inspectora de educación durante os últimos anos do franquismo, e na transición foi nomeada delegada do Ministerio de Educación e Ciencia en Ourense (1976). Posteriormente, a finais de (1977) deixou a delegación ourensá pola luguesa.

Nas primeiras eleccións autonómicas o seu nome figurou na terceira posición da lista electoral de UCD por Lugo, e resultou elixida. Foi unha das tres mulleres da Cámara, con Enma González Bermello e Carmen Lovelle. En 1983 presentou a súa renuncia e abandonou a carreira política.

## Notas 
## Véxase tamén 
### Bibliografía 
*
Kiss FM

**Kiss FM** é unha cadea radiofónica española pertencente a Grupo KISS Media que tamén posúe Hit FM e Kiss TV. Emite unha programación de radiofórmula musical de tipo adulto contemporáneo cun pouco de contemporary hit radio.
Empezou as súas emisións o 13 de abril de 2002. Desde ese momento, o seu éxito foi espectacular e marcou un fito na historia da radio musical en España, sendo a de maior crecemento de audiencia na historia da radio musical española (no seu segundo ano nas ondas, logrou alcanzar 1&nbsp;474&nbsp;000 oíntes). Segundo a última onda do Estudo Xeral de Medios, publicada en decembro de 2010, Kiss FM ten 1&nbsp;088&nbsp;000 oíntes habituais diarios.

A programación creouse a partir dunha rigorosa selección de oldies da música pop das últimas tres décadas, con especial atención ás baladas e as cancións de corte melódico. Melodías emblemáticas dos Beatles, Elton John, Bryan Adams ou Céline Dion conviven a diario con interpretacións inesquecibles de Ana Belén, Mecano, Alejandro Sanz...

Tras a demanda existente, Kiss FM virou o seu rumbo e na actualidade mestura baladas dos últimos trinta anos coa música española máis variada da actualidade, presentadas por locutores que intentan só ser meros acompañantes do oínte. Esta emisora é da que menos publicidade emite en España. É líder no seu formato de *Adulto Contemporáneo*. Desde o pasado 7 de xaneiro, Kiss FM inclúe no seu repertorio os éxitos máis HOT do momento, entre os que se atopan artistas como Rihanna, Lady Gaga, Katy Perry ou Kesha.

A oferta musical de Kiss FM compleméntase coa actualidade informativa que, en forma de titulares, sucédese ao longo de toda a programación.

## Véxase tamén 
### Ligazóns externas 
* Kiss FM España
ATHLETE

[miniatura|Prototipo a metade de escala de ATHLETE, co investigador xefe [Brian Wilcox en primeiro plano.]]
**ATHLETE** (acrónimo de *All-Terrain Hex-Legged Extra-Terrestrial Explorer*, significando "explorador extraterrestre todo terreo de seis patas") é un modelo de probas para desenvolver un róver robótico lunar de seis patas. Foi construído polo Jet Propulsion Laboratory.

O sistema está sendo desenvolvido cos centros Ames e Johnson da NASA en colaboración coa Universidade Stanford e Boeing.

ATHLETE está deseñado para ser capaz de rodar e camiñar sobre diferentes tipos de terreo.

## Notas 
## Véxase tamén 
### Ligazóns externas 
*Páxina de ATHLETE no JPL
Beowulf (filme de 2007)

***Beowulf*** é un filme de animación dirixido por Robert Zemeckis que se estreou no 2007. É unha adaptación do poema épico Beowulf, escrito por Neil Gaiman e Roger Avary. O filme foi creado co proceso de captura de movemento, cun sistema semellante ó empregado en *The Polar Express*. Está protagonizado por Ray Winstone, Anthony Hopkins, Robin Wright Penn, Brendan Gleeson, John Malkovich, Crispin Glover, Alison Lohman e Angelina Jolie. Foi estreado no Reino Unido e nos Estados Unidos o 16 de novembro de 2007, e púidose ver nos formatos IMAX 3D, RealD, Dolby 3D e o 2D estándar. Estreouse en galego na TVG o 16 de agosto de 2011.

## Sinopse 
Nun tempo de heroes, o poderoso guerreiro Beowulf dá morte ó demo Grendel, provocando a ira da súa monstruosa e sedutora nai, nun conflito que transforma a un rei en lenda.

## Personaxes 
* Ray Winstone como Beowulf
* Crispin Glover como Grendel
* Angelina Jolie como Nai de Grendel
* Anthony Hopkins como Rei Hrothgar
* John Malkovich como Unferth
* Brendan Gleeson como Wiglaf, Tenente de Beowulf
* Robin Wright como Wealhtheow
* Alison Lohman como Úrsula
* Costas Mandylor como Hondshew
* Sebastian Roché como Wulfgar
* Greg Ellis como Wermund
* Tyler Steelman como Cain de mozo
* Dominic Keating como Cain Adulto
* Rik Young como Eofor
* Charlotte Salt como Estrith
* Leslie Harter Zemeckis como Yrsa

## Banda sonora 
A banda sonora estreouse o 20 de novembro de 2007. O compositor Alan Silvestri foi o responsable da produción do álbum da banda sonora. As actrices Robin Wright e Idina Menzel interpretan algunhas das cancións que a compoñen. A música caracterízase polos movementos violentos con outros suaves, con semellanzas a himnos.

# *Beowulf* Main Title (0:54)
# First Grendel Attack (1:50)
# Gently as She Goes (1:36) Interpretada por Robin Wright
# What We Need Is a Hero (1:40)
# I'm Here to Kill Your Monster (1:47)
# I Did Not Win the Race (2:16)
# A Hero Comes Home (1:08) Interpretada por Robin Wright
# Second Grendel Attack (4:02)
# I Am Beowulf (4:32)
# The Seduction (4:03)
# King Beowulf (1:44)
# He Has a Story to Tell (2:42)
# Full of Fine Promises (1:11)
# Beowulf Slays the Beast (6:01)
# He Was the Best of Us (5:23)
# The Final Seduction (2:52)
# A Hero Comes Home (3:13) Interpretada por Idina Menzel
Total (46:52)

## Notas 
## Véxase tamén 
### Ligazóns externas 
* Páxina oficial 
* Ficha na IMDb 
* Ficha en AllMovie 
* Ficha en BoxOfficeMojo
The Horse Whisperer

***The Horse Whisperer*** é un filme estadounidense dirixido, producido e protagonizado por Robert Redford que se estreou en 1998. Baséase na novela de 1995 *The Horse Whisperer* de Nicholas Evans. Redford interpreta o papel principal, un talentoso vaqueiro cun don para entender ós cabalos, que é contratado para axudar a unha moza tolleita (interpretada por Scarlett Johansson) e o seu cabalo a se volver entender logo dun tráxico accidente.

## Sinopse 
Grace (Scarlett Johansson) e a súa amiga Judith saen a dar un paseo a cabalo e sofren un terrible accidente ó ser atropeladas por un tráiler. Judith e o seu cabalo morren, mentres que Grace e o seu (Pilgrim) resultan gravemente feridos. Nun intento desesperado por recuperar a Pilgrim que, dende o accidente, se converteu nun cabalo salvaxe, Anie, a nai de Grace (Scott Thomas), decide ir a Montana a ver a Tom Booker (Robert Redford), un vaqueiro que ten unha facultade especial para falar e curar ós cabalos.

## Personaxes 
* Robert Redford como Tom Booker
* Kristin Scott Thomas como Annie MacLean
* Sam Neill como Robert MacLean
* Dianne Wiest como Dianne Booker
* Scarlett Johansson como Grace MacLean
* Chris Cooper como Frank Booker
* Cherry Jones como Liz Hammond
* Ty Hillman como Joe Booker
* Kate Bosworth como Judith
* Jessalyn Gilsig como Lucy
* Jeanette Nolan como Mrs Ellen Booker
* Wes Studi como Garda do parque

## Galardóns e nomeamentos 
* 1998: Nomeada ó Oscar: Mellor canción orixinal.
* 1998: 2 nomeamentos ó Globo de Ouro: Mellor filme dramático, director (Robert Redford).

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Pierre-Gilles de Gennes

**Pierre-Gilles de Gennes**, nado en París o 24 de outubro de 1932 e finado en Orsay o 18 de maio de 2007, foi un físico francés.

## Traxectoria 
Recibiu o Nobel de Física de 1991, polo descubrimento que os métodos desenvolvidos para estudar os fenómenos de orde en sistemas simples poden ser xeneralizados a formas máis complexas da materia, en particular aos cristais líquidos e aos polímeros líquidos. Seus traballos incentivaron diversos estudos relacionados tanto coa Física e a Físico-Química fundamental, como coas ciencias aplicadas.

## Véxase tamén 
### Ligazóns externas 
* Perfil no sitio oficial do Nobel de Física 1991
Jeff Lindsay

**Jeffrey P. Freundlich**, máis coñecido como **Jeff Lindsay**, nado o 14 de xullo de 1952, é un dramaturgo e novelista estadounidense.

## Obra 
* *Tropical Depression: A Novel of Suspense* (1994)
* *Dream Land: A Novel of the UFO Coverup* (1995)
* *Time Blender* (1997)
* *Dreamchild* (1998)

**Dexter Series**

# *Darkly Dreaming Dexter* (2004)
# *Dearly Devoted Dexter* (2005)
# *Dexter in the Dark* (2007)
# *Dexter by Design* (2009)
# *Dexter is Delicious* (2010)

## Véxase tamén 
### Ligazóns externas 
* Fantastic Fiction Author Page
Martin Perl

**Martin Lewis Perl**, nado o 24 de xuño de 1927 en Nova York e finado o 30 de setembro de 2014, foi un físico estadounidense, gañador en 1995 do Premio Nobel de Física polo descubrimento do tauón.

## Traxectoria 
Os seus pais foron inmigrantes xudeus aos Estados Unidos desde unha zona polonesa de Rusia. Perl graduouse en 1948 no Instituto Politécnico de Brooklyn (agora coñecido como Polytechnic University) en Brooklyn, e recibiu o seu Ph.D. da Universidade de Columbia en 1955. Pasou a súa carreira na Universidade de Míchigan e no Stanford Linear Accelerator Center (SLAC).

## Véxase tamén 
### Ligazóns externas 
* Nobel autobiography .
* The discovery of the tau lepton .
William Daniel Phillips

**William Daniel Phillips**, nado en Wilkes-Varre (Pensilvania) o 5 de novembro de 1948, é un físico estadounidense.
## Traxectoria 
A súa tese doutoral trataba sobre o momento magnético do protón na auga. Despois traballou co condensado Bose-Einstein. En 1997 gañou o Premio Nobel de Física xunto con Claude Cohen-Tannoudji e Steven Chu polas súas contribucións ao campo da refrixeración mediante láser, unha técnica para mover átomos en estado gasoso para estudalos mellor desenvolvidos no NIST. Phillips é tamén profesor de física na Universidade de Maryland.

## Véxase tamén 
### Ligazóns externas 
* Curriculum Vitae .
Apse

miniatura|dereita|250px|**Apses**: 1) Apoapse; 2) Periapse; 3) Foco
Un **apse** (do grego ἁψίς) é o punto de maior ou menor distancia dun corpo a un dos focos da súa órbita elíptica. En mecánica celeste este foco é tamén o centro de atracción, que é normalmente o centro de masas do sistema.

O punto de máxima aproximación (o punto no que os dous corpos están máis cerca) chámase **periapse** ou **pericentro**, namentres que o punto de maior afastamento chámase **apoapse** ou **apocentro**. Á liña recta trazada cruzando o apoapse e o periapse chámaselle **liña de ápsides**, e coincide co eixo maior da elipse, que é a liña que atravesa a parte máis longa dunha elipse.

Os termos derivados úsanse para identificar o corpo orbitado. Os máis comúns son **perixeo** (do grego περί *peri* = arredor de, e Γαῖα *Gaia* = Terra) -punto da órbita máis preto da Terra- e **apoxeo** (do grego ἀπό *apó* = lonxe, e Γαῖα *Gaia* = Terra) para referirse a órbitas arredor da Terra e **perihelio** (do grego περί perí = arredor de, e ἥλιος *Helios* = Sol) e **afelio** (do grego ἀπό *apó* = lonxe, e ἥλιος *Helios* = Sol) para referirse a órbitas arredor do Sol. Para órbitas arredor da Lúa úsanse os termos **perilúa** e **apolúa**.

## Fórmulas matemáticas 
Estas fórmulas caracterizan o periapse e o apoapse dunha órbita:

* Periapse: velocidade máxima  v_\mathrm{per} = \sqrt{ \tfrac{(1+e)\mu}{(1-e)a} } \, a distancia (periapse) mínima r_\mathrm{per}=(1-e)a\!\,
* Apoapse: velocidade mínima  v_\mathrm{ap} = \sqrt{ \tfrac{(1-e)\mu}{(1+e)a} } \, a distancia máxima (apoapse) r_\mathrm{ap}=(1+e)a\!\,

De acordo coas leis de Kepler (baseadas na conservación do momento angular) e coa conservación da enerxía, esas dúas cantidades son constantes para unha órbita dada:

* Momento angular relativo específico h = \sqrt{(1-e^2)\mu a}
* Enerxía orbital específica \epsilon=-\frac{\mu}{2a}

onde:

* a\!\, é o semieixo maior.
* \mu\!\, é o parámetro gravitacional estándar.
* e\!\, é a excentricidade, definida como e=\frac{r_\mathrm{ap}-r_\mathrm{per}}{r_\mathrm{ap}+r_\mathrm{per}}=1-\frac{2}{\frac{r_\mathrm{ap}}{r_\mathrm{per}}+1}

Para a conversión de alturas sobre a superficie a distancias entre unha órbita e o seu primario, o radio do corpo central debe sumarse, e á inversa.
A media aritmética das dúas distancias limitantes é a lonxitude *a* do semieixo maior. A media xeométrica das dúas distancias é a lonxitude do semieixo menor, *b*. 
A media xeométrica das dúas velocidades é \sqrt{-2\epsilon}, a velocidade correspondente á enerxía cinética que, en calquera posición da órbita e sumada á enerxía cinética existente, faría que o corpo orbitante escapase.

## Véxase tamén 
### Outros artigos 
* Aerofreada
Cold Mountain

***Cold Mountain*** é un filme estadounidense dirixido por Anthony Minghella que se estreou no 2003. Baséase na novela homónima de 1997 escrita por Charles Frazier. Está protagonizado por Jude Law, Nicole Kidman e Renée Zellweger, xunto con Eileen Atkins, Brendan Gleeson, Philip Seymour Hoffman, Natalie Portman, Jack White, Giovanni Ribisi, Donald Sutherland e Ray Winstone nos papeis secundarios.

Estreouse en galego o 31 de agosto de 2022 a través da TVG.

## Sinopse 
A piques de rematar a guerra civil estadounidense (1861-1865), Inman (Jude Law), un soldado confederado ferido nos últimos días da guerra, vive unha auténtica odisea para regresar ó seu fogar en Cold Mountain (en Carolina do Norte) e reunirse coa súa prometida Ada (Nicole Kidman), que leva anos agardándoo. Na súa ausencia, Ada ten que afrontar enormes dificultades para sobrevivir, pero consegue sacar adiante a granxa de seu pai coa axuda de Ruby (Renée Zellweger), unha intrépida e voluntariosa xove.

## Personaxes 
* Jude Law como William "W. P." Inman
* Nicole Kidman como Ada Monroe
* Renée Zellweger como Ruby Thewes
* Eileen Atkins como Maddy
* Kathy Baker como Sally Swanger
* James Gammon como Esco Swanger
* Brendan Gleeson como Stobrod Thewes
* Philip Seymour Hoffman como Reverendo Solomon Veasey
* Natalie Portman como Sara
* Giovanni Ribisi como Junior
* Lucas Black como Oakley
* Donald Sutherland como Reverendo Monroe
* Cillian Murphy como Bardolph
* Ethan Suplee como Pangle
* Jay Tavare como Swimmer
* Jack White como Georgia
* Ray Winstone como Teague
* Melora Walters como Lila
* Taryn Manning como Shyla
* Emily Deschanel como Mrs. Morgan
* Charlie Hunnam como Bosie
* Tom Aldredge como home cego
* James Rebhorn como doutor
* Jena Malone como Ferry Girl
* Richard Brake como Nym

## Galardóns e nomeamentos 
* 2003: 1 Oscar: Mellor actriz secundaria (Renée Zellweger). 7 Nomeamentos
* 2003: 1 Globo de Ouro: Mellor actriz secundaria (Renée Zellweger). 8 Nomeamentos
* 2003: 2 premios BAFTA: Mellor música, actriz secundaria. 13 Nomeamentos
* 2003: National Board of Review: Mellor guión adaptado.

## Notas 
## Véxase tamén 
### Bibliografía 
* Tibbetts, John C., e James M. Welsh, eds. *The Encyclopedia of Novels Into Film* (2nd ed. 2005) pp 63–66.
Torrespaña

**Torrespaña**, coñecida popularmente como o **Pirulí**, é unha torre de comunicacións pertencente á empresa Abertis (antes pertenceu a RTVE) e situada en Madrid (España) na confluencia de rúa de O'Donnell coa autovía de circunvalación M-30. Ademais, Torrespaña é o nome do complexo que teñen os Servizos Informativos centrais de TVE xunto á torre. Alí prodúcense os telexornais e os programas informativos das canles públicas españois La 1, La 2, o Canal 24 Horas, Teledeporte e Clan. A nova división de Medios Interactivos de RTVE (iRTVE) ten tamén a súa sede neste complexo.

Torrespaña ten unha altura de 220 metros (232 metros coa antena de comunicacións). Comezou a levantarse o 17 de febreiro de 1981, terminándose en trece meses. A inauguración foi o 7 de xuño de 1982, xusto a punto para utilizar a torre durante a Campionato Mundial de Fútbol de España'82. A torre foi construída por unha unión temporal de empresas composta polas empresas españolas Dragados e Agroman con proxecto do arquitecto Emilio Fernández Martínez de Velasco. Ten unha superficie interior de 1.945 m².

Sobre o fuste de 120 metros aparece o volume do centro de control que se compón de catro plantas, pechadas con paneis de aceiro. Por encima elévanse outras catro plataformas para antenas e, finalmente, unha antena de 45 metros. O acceso ás zonas superiores da torre, só permitido ao persoal que traballa nelas, realízase mediante un ascensor instalado no interior do fuste. A escaleira ten 1.208 banzos.

Desde Torrespaña emiten oito cadeas de televisión, catorce cadeas de radio analóxica FM, dezaoito canles de radio dixital (DAB) e vinte canles de televisión dixital terrestre.

## Galería de imaxes 

Ficheiro:Torrespaña.jpg|Vista de Torrespaña
Ficheiro:Torrespaña (Madrid) 01.jpg|Vista nocturna

## Véxase tamén 
### Outros artigos 
* Lista de rañaceos en Madrid
### Ligazóns externas 
* O Pirulí xa ten 25 anos (2007)
NSSDC ID

O **NSSDC ID**, tamén chamado **International Designator** (*designador internacional*) e designación **COSPAR**, é unha convención internacional para nomear satélites. Consiste no ano de lanzamento, un número incremental de lanzamento de tres cifras para ese ano e un código de tres letras que representa o identificador secuencial dunha peza no lanzamento.

Por exemplo, 1957-001A é o vehículo de lanzamento do Sputnik 1 e 1957-001B representa ó propio satélite. O número revela que foi lanzado en 1957 e que foi o primeiro lanzamento daquel ano. Outro exemplo é 1990-037B, o telescopio espacial Hubble, que foi o lanzamento exitoso número 37 durante 1990. 1990-037A era o transbordador espacial Discovery durante a misión STS-31, que levou ó telescopio cara ao espazo.

Os lanzamentos marrados non levan identificadores estándar. En cambio catalóganse con designracións arbitrarias, como VAGSL1 para o satélite Vanguard SLV 1.

O sistema de designación coñecíase como sistema COSPAR, denominado así polo *Committee on Space Research* (comité para a investigación espacial) do Consello Internacional da Ciencia. Este grupo incluía o primeiro sistema de designación, concibido na Universidade Harvard en 1958. O sistema usaba letras minúsculas do alfabeto grego para nomear os satélites. Por exemplo, Sputnik 1 era 1957α. En 1963 o sistema cambiouse para usar números, pero a súa aplicación retroactiva para faliciar o uso de referencias computerizadas non foi inmediato. Por exemplo, a publicación cuadrimestral *TRW Space Log* de 1969 contiña satélites en órbita de antes de 1963 listados con letras gregas e os posteriores por números.

O catálogo é administrado en Estados Unidos polo National Space Science Data Center, parte da NASA.

## Véxase tamén 
### Ligazóns externas 
* Catálogo Maestro do NSSDC
* Búsquead no Catálogo Maestro do NSSDC
* NSSDC Boletín SPACEWARN
Enclave de Treviño

O **enclave de Treviño** é un territorio burgalés rodeado por terras da provincia vasca de Áraba, no norte de España. Sitúase na Comarca do Ebro da provincia de Burgos en Castela e León. Forma parte do partido xudicial de Miranda de Ebro.

## Xeografía 
O enclave está formado por dous municipios, Condado de Treviño, con 260,71&nbsp;km² e cunha poboación de 1.432 habitantes (INE 2009), e La Puebla de Arganzón, con 18,87&nbsp;km² e 529 habitantes. En total o enclave abarca 279,58&nbsp;km² e ten unha poboación de 1.961 habitantes.
Douglas D. Osheroff

**Douglas Dean Osheroff**, nado o 1 de agosto de 1945 en Aberdeen, Washington, é un físico estadounidense.

## Traxectoria 
Compartiu o Premio Nobel de Física en 1996 xunto con David Morris Lee e Robert C. Richardson polo descubrimento da superfluidez do helio-3. Este descubrimento foi realizado en 1971, mentres Osheroff era un estudante graduado da Universidade Cornell.

## Véxase tamén 
### Ligazóns externas 
* Nobel autobiography .
Reggie Jackson

**Reginald Shon "Reggie" Jackson**, nado o 16 de abril de 1990 en Pordenone, é un xogador estadounidense de baloncesto profesional que xoga nos Denver Nuggets da National Basketball Association (NBA).

## Traxectoria profesional 
Jackson foi elixido na 24ª posición do Draft da NBA de 2011 polos Oklahoma City Thunder. Na súa primeira tempada na NBA, tan só xogou 11.1 minutos por partido en 45 encontros, sendo o terceiro base por detrás de Russell Westbrook e Eric Maynor. Anotou algo máis de tres puntos por partido, pero as súas porcentaxes foron moi baixas, un 32% en tiros de campo, e un 21% en triplas. Nos playoffs de 2012, onde os Thunder perderon nas Finais da NBA contra os Miami Heat por 4-1, Jackson non participou en ningún dos 20 partidos.

O 19 de febreiro de 2015, Jackson foi traspasado ós Detroit Pistons nun traspaso entre os Thunder, os Pistons e os Utah Jazz.

O 20 de febreiro de 2020, Jackson asinou cos Los Angeles Clippers.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Nikola Mirotić

**Nikola Mirotić** (en cirílico: Никола Миротић), nado en Titogrado (Montenegro, daquela pertencente á RFS Iugoslavia) o 11 de febreiro de 1991, é un xogador montenegrino de baloncesto profesional que xoga no Olimpia Milano da Lega Basket Serie A.

## Traxectoria 
Mirotić comezou a súa carreira coma profesional no Real Madrid da Liga ACB. En 2011, asinou unha extensión de contrato por 5 anos co Real Madrid.

O 23 de xuño de 2011, Mirotić foi seleccionado na 23ª posición do Draft da NBA de 2011 polos Houston Rockets. Os seus dereitos foron traspasados aos Minnesota Timberwolves, e despois foron traspasados outra vez aos Chicago Bulls.

O 13 de xullo de 2014, anunciou a súa incorporación ós Chicago Bulls para a tempada 2014-15. O 18 de xullo de 2014, asinou oficialmente o seu contrato de tres anos cos Bulls.

O 1 de febreiro de 2018, Mirotić foi traspasado xunto a unha elección da segunda rolda do Draft de 2018 ós New Orleans Pelicans, a cambio de Ömer Aşık, Tony Allen, Jameer Nelson, unha elección da primeira rolda do Draft de 2018, e a opción de intercambiar eleccións de segunda rolda do Draft de 2021 cos Pelicans. Dous días máis tarde fixo o seu debut cos Pelicans, facendo 18 puntos na derrota por 118-107 contra os Minnesota Timberwolves.

O 7 de febreiro de 2019, Mirotić foi traspasado ós Milwaukee Bucks nun traspaso entre tres equipos que tamén mandou a Thon Maker ós Detroit Pistons, e a Jason Smith, Stanley Johnson e catro futuras eleccións da segunda rolda do Draft ós New Orleans Pelicans.

O 6 de xullo de 2019 fíxose oficial a súa fichaxe polo FC Barcelona da Liga ACB.

## Notas 
## Véxase tamén 
### Ligazóns externas 
* Perfil en ACB.com 
* Perfil en NBA.com 
* Estatísticas en BasketballReference.com  
* Perfil en Euroleague.net
Slane

**Slane**, en irlandés **Baile Shláine**, é unha localidade situada no Condado de Meath, na provincia de Leinster (República de Irlanda). A vila está situada na marxe esquerda do río Boyne na intersección das vías que unen Dublín con Monaghan e Drogheda con Navan. No 2006 tiña unha poboación de 1.099 habitantes, o que supuxo un incremento de 823 habitantes respecto do ano 2002. A poboación da vila e do seu contorno rural no 2006 era de 1.587 fronte aos 1.336 do 2002. O centro da vila data do século XVIII e tanto a vila como os seus arredores conteñen moitos vestixios históricos de ata 5.000 anos.

## Notas 
## Véxase tamén 
### Ligazóns externas 
* Slane na Historia
* The Boyne Valley Tourism Portal - Información e imaxes de Hill Of Slane
* Turismo de Slane
* Village Development Plan
* Meath Event Guide
Confederación Irlandesa

A **Confederación Irlandesa** foi un movemento nacionalista irlandés creado o 13 de xaneiro de 1847 por membros de Irlanda Nova, que previamente se escindiran da *Repeal Association* de Daniel O’Connell.

## Historia
En xuño de 1846 chega ao poder en Gran Bretaña o Partido Liberal da man de John Russell. O'Connell, que creara a *Repeal* para rexeitar a Acta de Unión de 1800, iniciou entón un achegamento cara a Russell e ao liberalismo inglés. Thomas Francis Meagher e os membros máis novos da asociación denunciaron esta estratexia de achegamento, o que valeu para que O'Connell os presentase coma "revolucionarios, infieis e inimigos da Igrexa". Finalmente, produciuse a escisión e Meagher creou cos seus a Confederación Irlandesa, cuxos líderes tiveron un destacado papel na Rebelión de Irlanda Nova de 1848.
Daniel Studi

**Daniel Michael Studi**, nado o 4 de xullo de 1976 en Oklahoma, é un actor amerindio fillo do tamén actor de orixe cherokee Wes Studi. Foi educado do xeito dos cherokee, e para coñecer e respectar as tradicións das distintas tribos nativas americanas. Isto foi inestimable para a dobraxe do filme de animación de DreamWorks *Spirit: Stallion of the Cimarron* (2002).

Tamén actuou previamente xunto ó seu pai no telefilme *Crazy Horse*.

## Filmografía 
* *Crazy Horse* (1996) - Wasu
* *Spirit: Stallion of the Cimarron* (2002) - Little Creek
* *A Thief of Time* (2004)
Thomas Francis Meagher

**Thomas Francis Meagher**, nado en Waterford, Irlanda, o 3 de agosto de 1823 e finado no río Missouri, Estados Unidos, o 1 de xullo de 1867, foi un político nacionalista irlandés líder de Irlanda Nova durante a Rebelión de 1848. Combateu co grao de Brigadier na Guerra Civil Estadounidense.

## Traxectoria 
Aos 6 anos marchou estudar a Inglaterra volvendo a Irlanda en 1843. Acabou integrándose na *Repeal Association*, que traballaba no rexeitamento da Acta de Unión de 1800. Por diferenzas co líder da asociación, Daniel O’Connell, Meagher e outros membros novos da asociación, coñecidos como a Irlanda Nova, abandonárona e fundaron a Confederación Irlandesa.

Xunto con William Smith O'Brien marchou a Francia para estudar os movementos revolucionarios franceses de 1848 regresando a Irlanda co deseño da súa nova bandeira tricolor.

Tras a Rebelión protagonizada en 1848, Meagher foi condenado a morte, pero a sentenza foi conmutada debido á presión internacional e á opinión pública polo desterro á Terra de Van Diemen, hoxe Tasmania. Alí casou e deseñou a súa fuxida aos Estados Unidos coa súa muller, que culminaría en 1852, ano no que chegou a Nova York.

Xa nos Estados Unidos, e co estoupido da Guerra Civil Estadounidense, Meagher apuntouse ao exército da Unión onde acadou o grao de Brigadier e liderou a Brigada Irlandesa, acadando notables éxitos militares. Tras a guerra foi nomeado gobernador de Montana. Falecería en 1867 afogado no río Missouri ao caer do barco de vapor no que viaxaba. O seu corpo nunca foi recuperado.

## Véxase tamén 
### Ligazóns externas 
* Biografía de Thomas F. Meagher